b'\n_START_ARTICLE_\nSelma Lagerl\xc3\xb6f\n_START_SECTION_\nSelmina mladost\n_START_PARAGRAPH_\nRodila se je v premo\xc5\xbeni \xc5\xa1vedski dru\xc5\xbeini, ki je pri\xc4\x8dakovala, da si bo izbrala \xc5\xa1tudij, ki bo primeren njenemu statusu. Vendar si je ona, proti volji svoje dru\xc5\xbeine, izbrala \xc5\xa1tudij za usposobljeno u\xc4\x8diteljico, ki ga je uspe\xc5\xa1no kon\xc4\x8dala v letih 1885\xe2\x88\x921896 v u\xc4\x8ditelji\xc5\xa1\xc4\x8du Landskrone. Leta 1897 se je preselila v mestece Falun, nato pa je pou\xc4\x8devala v mestu Sunne. Ves ta \xc4\x8das je tudi pisala in tako leta 1891 izdala svoj prvi roman z naslovom G\xc3\xb6sta Berling, ki je na \xc5\xa0vedskem dosegel velik uspeh in nato tudi drugod po svetu. Sledila so \xc5\xa1e druga njena knji\xc5\xbeevna dela, ki so \xc5\xa1e okrepila njen sloves pisateljice, prinesla pa so ji tudi precej denarja. Njen o\xc4\x8de je v tem \xc4\x8dasu bankrotiral in dru\xc5\xbeinsko posestvo je \xc5\xa1lo na boben. Leta 1908 je zbrala dovolj denarja, da je nazaj odkupila rojstno hi\xc5\xa1o in posestvo v M\xc3\xa4rbacku. Preselila se je na svoje posestvo in tam \xc5\xbeivela ter ustvarjala vse do svoje smrti.\n_START_SECTION_\nSelmina dela\n_START_PARAGRAPH_\nPisatelji\xc4\x8dina dela so inspirirana najprej z rojstnim krajem v pokrajini V\xc3\xa4remland, kasneje pa tudi z \xc5\xbeivljenjem, ki ga je spoznala na svojih potovanjih po ju\xc5\xbeni Italiji, Palestini in drugih ju\xc5\xbenih krajih. Sredi\xc5\xa1\xc4\x8de njenega zanimanja so bili dogodki in osebe, pa tudi ljubezen, smrt, dobrota, zloba in nesre\xc4\x8da. Svoja dela je pisala v liri\xc4\x8dnem, preprostem, pripovednem stilu. Njeno prvo knji\xc5\xbeevno delo G\xc3\xb6sta Berling je saga z obiljem fantasti\xc4\x8dnih elementov, ki je prikazala \xc5\xbeivljenje na \xc5\xa0vedskem v devetnajstem stoletju. Sledil je roman Antikristovi \xc4\x8dude\xc5\xbei- (Antikrists mirakler) v katerem je posku\xc5\xa1ala medsebojno povezati kr\xc5\xa1\xc4\x8danstvo in socializem; iz\xc5\xa1el je leta 1897. Napisala je tudi ve\xc4\x8d zgodbic za otroke v knjigi Legende o Kristusu- (Kristus legender). Na \xc5\xa0vedskem pa je postala najbolj poznana po delu za \xc5\xa1olarje \xc4\x8cude\xc5\xbeno potovanje Nilsa Holgersona po \xc5\xa0vedski- (Nils Holgersons underbara resa genom Sverige), ki jo je napisala po naro\xc4\x8dilu \xc5\xa1olske institucije leta 1906/1907. Generacije \xc5\xa1vedskih \xc5\xa1olarjev so pridobivale prvo znanje o svoji domovini preko potovanja de\xc4\x8dka Nilsa, ki je letel na goski in tako prepotoval celo \xc5\xa0vedsko.'